નર્મદા જિલ્લામાં અત્યારે ગ્રાફ્ટેડ શાકભાજીના વાવેતરનું ચલણ આવ્યંુ છે. ભરૃચ જિલ્લાના વાલિયા તાલુકાના ભરાડિયાના ખેડૂત જયેશભાઈએ રીંગણ, ટામેટાં અને મરચાંના કલમ કરેલાં શાકભાજીના રોપાની નર્સરી બનાવી છે. કલમ કરેલી શાકભાજીના બે ફાયદાઓ છે, તેનું ઉત્પાદન વધુ આવે છે અને નબળી જમીનમાં પણ તેની ટકી જવાની ક્ષમતા વધુ રહે છે. જેમ કે અમુક પ્રકારની જમીનમાં તરબૂચ કે દૂધી નથી થતી, પણ કોળાના છોડ પર તેની કલમ કરતા તે સારી રીતે વિકસે છે. આમ કલમવાળા શાકભાજીની આ વિસ્તારમાં બોલબાલા છે એમ કહી શકાય. એક વિચિત્ર હકીકત એ છે કે શાકભાજીની કલમો સંશોધનો હજુ કૃષિ યુનિવર્સિટીઓમાં થવાના બાકી છે. અર્થાત્ કે અહીં ખેડૂતો કૃષિ યુનિવર્સિટીઓ કરતાં આગળ છે.